ZAPISNIK 36. SJEDNICE VMO BORONGAJ LUGOVI
održane 25. travnja 2024., 20:00h, u prostorijama MS Borongaj Lugovi, Vukomerec 41.
 
Prisutni članovi:
1. Ivana Perković
2. Petar Miočević
3. Bruno Rižmarić
4. Ivica Milković
5. [bookmark: _heading=h.gjdgxs]Lidija Klanjec

Predsjednica VMO uvodno konstatira kako su prisutni svi članovi Vijeća, te kako Vijeće može pravovaljano donositi odluke.
Predsjednica stavlja na glasanje zapisnik 35. sjednice VMO Borongaj Lugovi, koji je prihvaćen jednoglasno bez rasprave.
Predsjednica stavlja na glasanje dnevni red 36. sjednice VMO Borongaj Lugovi, koji je prihvaćen jednoglasno bez rasprave.


D N E V N I   R E D

1. Korištenje prostora MS Borongaj Lugovi
2. Aktualna komunalna problematika
3. Izvješća, pitanja i prijedlozi


1. Korištenje prostora MS Borongaj Lugovi

Predsjednica VMO izvještava nazočne članove kako je zaprimljen zahtjev za korištenje prostora MS Borongaj Lugovi od strane građanke Andrea Tkalec. Gđa. Tkalec je zatražila pravo korištenja prostora u nedjelju, 12.5.2024. za potrebe održavanja dječjeg rođendana. Zahtjev je prihvaćen jednoglasno bez rasprave.

Z a k l j u č a k
o jednokratnom korištenju prostora MS Borongaj Lugovi

Vijeće Mjesnog odbora Borongaj Lugovi odobrava jednokratno korištenje prostora MS Borongaj Lugovi, Andrei Tkalec, 12. svibnja 2024. u vremenu od 14 do 22 sata u svrhu održavanja obiteljske proslave.	




2. Aktualna komunalna problematika

Vezano za zaključke donesene na 33. i 35. sjednici VMO Borongaj Lugovi, predsjednica VMO predlaže prenamjenu područja nekadašnjeg zelenog otoka u Sovinjačkoj ulici u parkirališnu zonu, s ciljem sprječavanja navoženja glomaznog otpada te radi omogućavanja jednostavnijeg parkiranja stanovnicima Sovinjačke ulice. Zahtjev je prihvaćen jednoglasno bez rasprave.


Zaključak
o prenamjeni površine u Sovinjačkoj ulici


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da:

-  prenamjenu područja nekadašnjeg zelenog otoka u Sovinjačkoj ulici (kod kbr. 16) u parkirališnu zonu, s ciljem sprječavanja navoženja glomaznog otpada te radi omogućavanja jednostavnijeg parkiranja stanovnicima Sovinjačke ulice

Nastavno na taj zahtjev, predsjednica VMO predlaže uklanjanje reciklažnog zvona za prikupljanje stakla s navedene lokacije. Zahtjev je prihvaćen jednoglasno bez rasprave.


Zaključak
o potrebi uklanjanja reciklažnog zvona sa zelenog otoka u Sovinjačkoj ulici


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da od nadležnih službi zatraže:

-  uklanjanje reciklažnog zvona za prikupljanje stakla sa lokacije u Sovinjačkoj ulici kod kbr. 16

2. Moli se o učinjenom izvijestiti ovo Vijeće.


Predsjednica VMO predlaže da ovo Vijeće od nadležnih službi zatraži popravak dotrajalih i oštećenih sprava na dječjem igralištu u Ulici Vukomerec kbr. 26-36. Fotografije s navedene lokacije proslijeđene su vijećnicima od strane predsjednice VMO. Zahtjev je prihvaćen jednoglasno bez rasprave.



Zaključak
o uvrštavanju u Plan komunalnih potreba


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da se od nadležnih službi zatraži:

· popravak dotrajalih i oštećenih sprava na dječjem igralištu u Ulici Vukomerec kbr. 26-36

2. Moli se o učinjenom izvijestiti ovo Vijeće.


3. Izvješća, pitanja i prijedlozi

Članica VMO Lidija Klanjec postavlja upit zašto nisu orezana stabla na Čavićevoj ulici, iako je isto bilo prethodno zatraženo. Predsjednica VMO obvezuje se proslijediti upit nadležnim službama.

	Predsjednica VMO izvještava nazočne članove VMO kako je nastavljena komunikacija s građanima i nadležnim službama po pitanju ilegalnog navažanja otpada na problematičnim lokacijama u Čavićevoj i Sovinjačkoj ulici. Predsjednica obavještava ovo Vijeće kako se smeće na navedenim lokacijama odvozi dva puta tjedno, međutim potrebno je dugoročno rješenje ovog problema. Počinitelji i dalje nisu službeno zatečeni u činu, stoga i dalje ne mogu biti kažnjeni.
	
	Predsjednica VMO obavještava nazočne članove kako je nedavno postavljeni Viktorijin zdenac na igralištu u Savudrijskoj ulici oštećen. Prvo je došlo do oštećenja slavine, te je ventil na zdencu bio zatvoren kako bi se spriječilo curenje vode. U međuvremenu su krivci uspjeli otvoriti i oštetiti i navedeni ventil. Predsjednica VMO je stavila zdenac pod lokot, i zatražena je sanacija istog od nadležnih službi.
	
	Predsjednica VMO obavještava ovo Vijeće o komunikaciji s ravnateljicom DV Cvrčak po pitanju podružnice istog vrtića u Ulici Vukomerec. Predsjednica VMO se obvezala proslijediti njen upit na VGČ Peščenica-Žitnjak, ali je u procesu ravnateljici objašnjeno kako je potrebno da se ista obrati VMO Vukomerec, s obzirom da se navedeni objekt nalazi na području MO Vukomerec.

	S obzirom da nije bilo daljnjih javljanja za riječ, ovime je iscrpljen dnevni red, i predsjednica VMO zaključuje 36. sjednicu VMO Borongaj Lugovi u 20:55 sati.




ZAPISNIK VODIO:			     
Petar Miočević

KLASA: 024-08/24-003/768   
[bookmark: _GoBack]URBROJ: 251-13-11-11/002-24-3
Zagreb, 25. travnja 2024.	




 Predsjednica Vijeća Mjesnog odbora
Borongaj Lugovi: Ivana Perković
